laion/Wikipedia-Exotic huggingface dataset:
מדליין דין

מדליין דין קונאנה (באנגלית: Madeleine Dean Cunnane; נולדה ב-6 ביוני 1959) היא פוליטיקאית ומשפטנית אמריקאית, המכהנת כחבר בית הנבחרים של ארצות הברית מטעם מחוז הקונגרס הרביעי של קהיליית פנסילבניה, מאז 2019. דין, חברת המפלגה הדמוקרטית, מייצגת מחוז קונגרס השוכן במחוז מונטוגומרי, מחוז פרוורי של צפון פילדלפיה. טרם היבחרה אל הקונגרס של ארצות הברית הייתה חברה בבית המחוקקים המדינתי של פנסילבניה. דין, בת הזקונים במשפחתם של בוב ומרי דין, נולדה בגלנסייד שבפנסילבניה. היא למדה בבית הספר התיכון אבינגטון, השלימה בכבוד רב את לימודיה הגבוהים באוניברסיטת לה סאלה, ולאחר מכן השלימה לימודי תואר שני באוניברסיטת וידנר. כעבור זמן מה הייתה לבוגרת אוניברסיטת פנסילבניה. לאחר לימודי המשפטים, דין שבה לאזור פילדלפיה ועסקה בעריכת דין. לאחר מכן היא פתחה משרד עורכות דין קטן משלה, ושימשה כיועצת פנים לעסקי האופניים הגדלים של בעלה. לאחר שעבדה והתנדבה בעולם הפוליטי במשך עשרות שנים, וילדיה גדלו, גמלה בלבה ההחלטה לפתוח גם היא בקריירה פוליטית. היא כיהנה כנציבה בעיריית אבינגטון, ובשנת 2012 התמודדה אל בית הנבחרים המדינתי של פנסילבניה. בבית התחתון של בית המחוקקים התמקדה בסוגיות חברתיות כמו רפורמה במשפט פלילי, שוויון זכויות, אתיקה וכיוצא באלה. לאחר הטבח בבית הספר היסודי סנדי הוק, הקימה דין ביחד עם עמיתה לסיעה הדמוקרטית את השדולה למניעת "אלימות באקדחי יד". ב-2015 מונתה לוועדת הנשים של מושל פנסילבניה, שייעצה למושל בענייני מדיניות וחקיקה בנוגע למעמד האישה. בנובמבר 2017 השיקה מסע בחירות לתפקיד סגן המושל, אך בהמשך נטשה אותו לטובת התמודדותה לקונגרס. בפברואר 2018, לאחר שינוי משמעותי בהרכב הדמוגרפי של מחוזות הקונגרס בפנסילבניה בוצע בהוראת בית המשפט העליון של המדינה, הודיעה דין כי תגדע את מסע הבחירות שלה לתפקיד סגן המושל ובמקום זאת תתמודד אל בית הנבחרים של ארצות הברית במחוז הקונגרס הרביעי. המחוז היה בעבר מחוז הקונגרס ה-13, שיוצג בידי עמיתה הדמוקרטי ברנדן בויל (אנ'). עם זאת, בויל מתגורר בפילדלפיה, שם שטחי העיר הוסבו למחוז הקונגרס השני, ולכן החליט להתמודד במחוז זה לכהונה שלישית בקונגרס. ב-15 במאי 2018 גברה דין בבחירות המקדימות על שני יריבים, שירה גודמן וחבר הקונגרס לשעבר ג'ו הופל. בבחירות הכלליות ניצחה את דן דייוויד, מועמד המפלגה הרפובליקנית, וגרפה 63.45% מקולות הבוחרים. היא הייתה אחת מארבע נשים דמוקרטיות שנבחרו לקונגרס מפנסילבניה בבחירות 2018 דין חברה בוועדת המשפט של בית הנבחרים ובוועדה לשירותים פיננסיים. ב-12 בינואר 2021 מונתה דין לאחת מתשעת "מנהלי בית הנבחרים" במהלך משפט ההדחה השני של דונלד טראמפ. מדיה וקבצים בנושא מדליין דין בוויקישיתוף אתר האינטרנט הרשמי של ג'יימי רסקין בבית הנבחרים האמריקאי (באנגלית) מדליין דין, ברשת החברתית אקס (טוויטר) מדליין דין, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) ליז נווראטיל, State Rep. Madeleine Dean to run for lieutenant governor, באתר Philadelphia Inquirer‏, 29 בנובמבר 2017 (באנגלית) קלודיה וארגס, Democrat Madeleine Dean wins Pa.’s new-look Fourth Congressional District, באתר Philadelphia Inquirer‏, 6 בנובמבר 2016 (באנגלית) מרי קלייר ג'לוניק, Pelosi’s nine impeachment managers hope to ‘finish the job’, באתר AP‏, 15 בינואר 2021 (באנגלית)
נקודת גרגורי

האם התכוונתם ל... אנטארקטיקה איי שטלנד הדרומיים נקודת גרגורי (איי שטלנד הדרומיים) – לשון יבשה בחוף הצפון - מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה ארצות הברית נקודת גרגורי (לואיזיאנה) – לשון יבשה במחוז ליווינגסטון במדינת לואיזיאנה שבארצות הברית נקודת גרגורי (קונטיקט) – לשון יבשה במחוז פיירפילד במדינת קונטיקט שבארצות הברית נקודת גרגורי (אורגון) – לשון יבשה במחוז קוס במדינת אורגון שבארצות הברית קנדה נקודת גרגורי (אונטריו, רוסו) – לשון יבשה באגם רוסו בפרובינציית אונטריו שבקנדה נקודת גרגורי (אונטריו, קווארת'ה) – לשון יבשה באגמי קווארת'ה בפרובינציית אונטריו שבקנדה
היועץ המדעי לנשיא ארצות הברית

היועץ המדעי לנשיא ארצות הברית (באנגלית: Science Advisor to the President) הוא אדם המופקד על מתן חוות דעת מייעצת וניתוח בענייני מדע וטכנולוגיה עבור נשיא ארצות הברית. היועץ המדעי הראשון, וניבר בוש, שהיה יושב ראש המשרד למחקר ופיתוח מדעי, שירת את הנשיאים פרנקלין דלאנו רוזוולט והארי טרומן במשך עשור, בשנים 1941–1951. לאחר מלחמת העולם השנייה, הנשיא הארי טרומן החליף את המשרד למחקר ופיתוח מדעי ב"וועדה המייעצת למדע" בשנת 1951, כסוכנות ממשלתית עצמאית. המשרד הועבר אל הבית הלבן ב-21 בנובמבר 1957 על ידי הנשיא דווייט אייזנהאואר כדי לספק ייעוץ והמלצות במסגרת המירוץ לחלל. המירוץ התחיל בהשקת ברית המועצות את ספוטניק 1, הלוויין המלאכותי הראשון ששוגר על ידי האדם לחלל. ועדה זו המשיכה לפעול גם בממשליהם של דווייט אייזנהאואר, ג'ון פיצג'רלד קנדי, לינדון ג'ונסון וריצ'רד ניקסון עד לשנת 1973. ניקסון סיים את פעילות הוועדה במקום למנות מחליף ליועצו המדעי שהתפטר מתפקידו. אחר כך, בשנת 1976, הקים הקונגרס של ארצות הברית את "משרד המדע והמדיניות הטכנולוגית" (OSTP) חלק ממשרד הרשות המבצעת של נשיא ארצות הברית, ובכך תפקידו של היועץ המדעי הוקם מחדש. המשרד עוסק השפעות המדע והטכנולוגיה על עניינים מקומיים ובינלאומיים, והחוק שייסד את המשרד גם מסמיך אותו להוביל מאמצים בין-סוכנותיים לפיתוח ויישום מדיניות תקציבית של מדע וטכנולוגיה, ולעבודה עם המגזר הפרטי, ממשלות מדינות ארצות הברית והממשלות המקומיות, קהילות המדע וההשכלה גבוהה, כמו גם מדינות אחרות בעולם. בשלהי יולי 2018 מינה הנשיא דונלד טראמפ את המטאורולוג קלווין דרוגמייר (אנ') ליועצו המדעי. מינויו של דרוגמייר אושר על ידי מליאת הסנאט של ארצות הברית ב-2 בינואר 2019, במהלך היום האחרון למושב הקונגרס ה-115. ב-11 בפברואר, דרוגמייר הושבע לתפקידו בידי סגן הנשיא מייק פנס. בינואר 2021, הכריז הנשיא הנבחר של ארצות הברית ג'ו ביידן כי התפקיד יהיה במהלך ממשלו בדרגת קבינט, והודיע על מינויו של אריק לנדר לתפקיד. ב-7 בפברואר 2022 התפטר לנדר מתפקידו לאחר שהושמעו טענות כנגדו על כך שהתעמר בעובדיו ונהג בהם בבריונות.. את מקומו מילא במשך שמונה חודשים פרנסיס קולינס, מחוקרי פרויקט גנום האדם, עד אשר החליפה אותו אראטי פרבהאקר. שרה רירדון ואלכסנדרה ויץ, The wait is over: Trump taps meteorologist as White House science adviser, באתר Nature‏, 31 ביולי 2018 (באנגלית) מרסיה סמית', DROEGEMEIER OFFICIALLY SWORN IN AS OSTP DIRECTOR, באתר Space Policy‏, 11 בפברואר 2019 (באנגלית) סת' ברונסטיין, Biden picks geneticist as science adviser, puts in Cabinet, באתר וושינגטון טיימס, 15 בינואר 2021 (באנגלית) Thompson, Alex (7 בפברואר 2022). "Biden's top science adviser, Eric Lander, resigns amid reports of bullying". Politico. נבדק ב-7 בפברואר 2022. {{cite news}}: (עזרה)
טקדה

טקדה היא חברת תרופות יפנית. ב-1781 החל צ'וביי טקדה בפעילות מכירת צמחי מרפא יפניים וסיניים מסורתיים באוסקה. במחצית השנייה של המאה ה-19 החל העסק בייבוא תרופות מהעולם המערבי. ב-1914 נוסדה חטיבת מחקר עצמאית והחברה החלה לשווק את מוצריה גם מחוץ ליפן. לאחר מלחמת העולם השנייה הקימה החברה את המפעל השני שלה על חורבות הבסיס הצבאי הימי היקארי. ב-1949 הונפקו מניות החברה בבורסה בטוקיו ובאוסקה. ב-1985 הוקמה בארצות הברית חברת TAP Pharmaceuticals Inc שיתוף פעולה בין טקדה למעבדות אבוט. הקבוצה כוללת נכון ל-2020 מעל 150 חברות מאוחדות ומסונפות, בהן חברת שייר שנרכשה ב-2019 תמורת כ-62 מיליארד דולר. אתרי הייצור של החברה ממוקמים ביפן (טוקיו, אוסקה, שונאן, היקארי), ארצות הברית (פאלו אלטו, סן דייגו, דירפילד, בוסטון, בוזמן, מדיסון, פורט קולינס), ברזיל (ריו דה ז'ניירו), אנגליה (קיימברידג', לונדון), גרמניה (סינגן), שווייץ (ציריך), סין (גואנגג'ואו, שאנגחאי), סינגפור. אתרי המחקר והפיתוח של החברה ממוקמים ביפן (אוסקה, היקארי), איטליה, אירלנד, גרמניה, אוסטריה, דנמרק, בלגיה, נורווגיה, פולין, רוסיה, סין, אינדונזיה, מקסיקו, ברזיל, ארגנטינה, קולומביה, אסטוניה והודו. ב-2014 הוקמה שלוחת שיווק ומכירה בישראל (טקדה ישראל בע"מ). מדיה וקבצים בנושא טקדה בוויקישיתוף אתר האינטרנט הרשמי של טקדה טקדה, ברשת החברתית אקס (טוויטר) טקדה, סרטונים בערוץ היוטיוב טקדה ישראל מידע עסקי על חברת טקדה באתרים Yahoo! Finance • MarketWatch • CNN Money • Bloomberg Business (באנגלית) טקדה, בגוגל פיננסים טקדה, באתר Crunchbase (באנגלית)
הימרינג

הימרינג (באנגלית: Himring) הייתה גבעה בצפון מזרח בלריאנד, שעליה נבנה מבצר מיד'רוס, הבכור מבני פאנור. לאחר טביעתה של בלריאנד בסוף העידן הראשון, פסגת הימרינג נותרה מעל הגלים, וכונתה ה"אי הימלינג". מבצר הימרינג הוקם כאשר בני פאנור הלכו מזרחה לאחר שתינגול התוודע לרצח העלף-בעלף שבצעו הנולדור בקרוביו מן הטלרי. היה זה המבצר הראשי של מיד'רוס, שממנו שמר על אזור הגבול הצפון-מזרחי שנודע כ"ארץ מיד'רוס". הימרינג עמדה איתנה במהלך הדגור בראגולך, ועלפים רבים מהאזורים הסובבים, כולל אחיו של מיד'רוס, מגלור, נסוגו לשם. מצב זה נשאר כך מאות שנים, עד לנירנית ארנוידיאד. לאחר הקרב, הימרינג איננה מוזכרת יותר בסילמריליון כפי שפורסם, אך הרושם שנוצר הוא שהמבצר ננטש, מכיוון שבניו של פאנור כבר לא היו מסוגלים לאיישו, אפילו אם רצו. אחרי מלחמת החרון, עת שקעה בלריאנד בים, פסגת הגבעה נותרה מעל הגלים ונראתה כאי קטן מול החוף הצפון-מערבי של הארץ התיכונה; במפות המקוריות שמלוות את שר הטבעות, האי נקרא "הימלינג". דוריאת גונדולין ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
מחלף השבעה

מחלף השבעה (מכונה גם "מחלף המטאורולוגית" על שם מרכז השירות המטאורולוגי הממוקם בסמוך) הוא מחלף שבו נפגשים כביש 4 וכביש 44 (כביש רמלה – תל אביב-יפו) הנקרא באותו קטע "דרך השבעה". בשנות ה-50 וה-60 נודע הצומת כ"צומת אזור" והוא היווה עד 1959 את הקצה הדרומי של כביש גהה. בראשית שנות ה-60 הותקנו בצומת רמזורים. המחלף נבנה באמצע שנות ה-70 בידי סולל בונה. גשר המחלף נחנך בינואר 1978‏ והלולאה הדרום מערבית נפתחה ביולי 1979. המחלף, ודרך השבעה היוצאת ממנו, קרויים לזכרם של שבעת הנוטרים שנפלו במלחמת העצמאות סמוך למיקומו של המחלף. המחלף מאפשר נסיעה רציפה ללא צמתים או רמזורים בכביש 4 בלבד, והיא עוברת בגשר מעל כביש 44. סמוך מאוד לגבולו הצפוני של מחלף השבעה ממוקם מחלף גנות, ועל כן ניתן בנקל לבלבל בין השניים. חלק מהשיפורים שעבר מחלף השבעה במהלך השנים בוצעו במקביל לעדכונים במחלף גנות. כך למשל, בסוף שנות ה-90 של המאה ה-20 נבנה במחלף השבעה גשר נוסף שאיפשר יצירת נתיב בלעדי לנוסעים לכיוון כביש 1 דרך מחלף גנות. הפונים מכביש 44 לכיוון כביש 4 צפון עוברים מתחת לגשר זה. מדיה וקבצים בנושא מחלף השבעה בוויקישיתוף מ. נהג, גדלו הקנסות, פחתה הבטיחות, מעריב, 26 במרץ 1962 דני צדקוני, מחלף אזור, דבר, 10 בספטמבר 1974 עבודות ב-10 מליון ל"י כבר בוצעו במחלף בית דגן, דבר, 1 בספטמבר 1975 גשר מחלף השבעה ייפתח מחר לתנועה, דבר, 15 בינואר 1978 מחלף השבעה, מתוך אתר התאחדות בולאי ישראל שנויים בסדרי התנועה במחלפים גנות אזור, מעריב, 23 ביולי 1979 משרד הבינוי והשיכון, הדרך המהירה תל אביב ירושלים, דבר, 21 באוגוסט 1979
צימרים

צימרים היא סדרת טלוויזיה ששודרה בשנת 2003 בערוץ הראשון. על תפקידה בסדרה הייתה גלית גוטמן מועמדת לפרס האקדמיה הישראלית לטלוויזיה בקטגוריית השחקנית הטובה ביותר בסדרה קומית-דרמטית ב-2004. שייקה במשבר בחייו, הוא בגיל המעבר, הוא פוטר מעבודתו במפעל שהועסק ובנוסף אשתו רוצה להיפרד ממנו, לפתע חייו משתנים כשעורך דין דופק אצלו בדלת ומודיע לו שהוא עומד לרשת מיליונים, אך זה מלווה בתנאי, הוא צריך לנהל עסק של צימרים במושב בגליל ואם הוא ינהל אותם בצורה נכונה והעסק לא יפשוט את הרגל תוך חמש שנים, הוא יירש את כל הסכום. שייקה (שמואל וילוז'ני) ליאורה (אודיה קורן), אשתו של שייקה נטלי (אלונה טל), בתם של שייקה וליאורה זהבי (דביר בנדק), עורך הדין שמטפל בירושה מיכה (רמי ברוך), ראש ועד המושב ורדה (סמדר קילצ'ינסקי), אשתו של מיכה שיבולת (גלית גוטמן), עובדת בצימרים הניה (ליא קניג), אלמנתו של ברשנוב ממנו שייקה ירש את העסק קלוד (ירון לוי סבג), השף של עסק הצימרים "צימרים", במיזם "אישים" לתיעוד היצירה הישראלית סדרת דרמה יומית חדשה בערוץ 1, באתר הארץ, 11 בפברואר 2003 גואל פינטו, הוגשו המועמדויות לפרסי הטלוויזיה, באתר הארץ, 1 בפברואר 2004 רותה קופפר, ירושה על תנאי, באתר הארץ, 15 ביוני 2003
Sara Ramirez (EP)

Sara Ramirez (EP) הוא המיני-אלבום הראשון של הזמר/ת המקסיקני/ת-אמריקאי/ת שרה רמירז. האלבום יצא לאור ב-27 במרץ 2011 על ידי חברות התקליטים אטרבידה רקורדס. המיני-אלבום מכיל ארבעה שירים, כולל השיר "The Story" אשר נכתב על ידי פיל הנסרות' ובוצע במקור על ידי ברנדי קרלילה באלבומה "The Story", משנת 2007 ושני שירים נכתבו יחד עם הסופר-מפיק, רוב ג'יילס, מלהקת The Rescues, שהפיקו גם את המיני-אלבום. ב-16 באפריל 2011, נכנס המיני-אלבום לראשונה למקום ה-37 במצעד הבילבורד 200, במקום התשיעי במצעד האלבומים העצמאיים של בילבורד ובמקום ה-38 במצעד האלבומים הקנדי. השיר "The Story", נכנס באותו שבוע למקום ה-69 במצעד בילבורד הוט 100, למקום 72 במצעד קנדה הוט 100 ולמקום 34 במצעד הסינגלים האירי. מידע על האלבום Sara Ramirez באתר MusicBrainz מידע על האלבום Sara Ramirez באתר AllMusic האלבום Sara Ramirez באתר ספוטיפיי האלבום Sara Ramirez באתר אפל מיוזיק Sara Ramirez (EP), Discogs (באנגלית) Tony Winner Sara Ramirez's EP Will Be Available on ITunes March 27, playbill, ‏2011-03-25 (באנגלית) Chart Moves: Katy Perry, Rihanna, Elton John, Lil Wayne, Celtic Thunder, billboard, ‏2019-04-08 (באנגלית) ndependent Albums: Week of April 16, 2011, billboard, ‏2019-04-08 (באנגלית) ndependent Albums: Week of April 16, 2011, webcitation, ‏2019-04-08 (באנגלית) Canadian Hot 100: Week of April 16, 2011 (Biggest Jump), webcitation, ‏2019-04-08 (באנגלית) Irish Music Charts Archive: Top 50 Singles, Week Ending 7 April 2011, chart-track, ‏2019-04-08 (באנגלית) Sara Ramirez - EP by Sara Ramirez (באנגלית בריטית), נבדק ב-2020-03-28
New Love (שיר של סילק סיטי)

New Love (בעברית: אהבה חדשה) הוא סינגל שהוקלט על ידי ההרכב המוזיקלי הבריטי סילק סיטי בהשתתפות הזמרת-יוצרת הבריטית אלי גולדינג. השיר יצא לאור ב-21 בינואר 2021, על ידי חברות התקליטים קולומביה רקורדס, סוני מיוזיק ו-Silk City. השיר נכתב על ידי אלי גולדינג, דיפלו, מארק רונסון, סטיב מק, מקסים פיקארד וקלמנט פיקארד והופק על ידי אלכס מטריק, האחים פיקארד, ריטון וסילק סיטי. השיר הוא שיר בסגנון ההאוס, המשלב בתוכו גם את סוגת דאנס אלקטרוני. בהצהרה לפני צאת הסינגל אמר דיפלו, "אני תמיד מתמלא בשמחה לחזור לאולפן עם מארק. אנחנו משתפים אחד את השני כל הזמן עם רעיונות מאז שהקמנו את סילק סיטי. כמן כם, הוצאנו את שיר ההאוס הקלאסי הזה ואלי הייתה נחמדה מאוד כאשר הסכימה להקליט אותו". מארק רונסון אמר "אני אוהב את המוזיקה שיוצאת כאשר דיפלו ואני נפגשים. יש במוזיקה איתו שמחה שונה מכל שאר הדברים האחרים שאני עובד עליהם. אני מכיר את אלי למעלה מעשר שנים, וזה נהדר סוף סוף ליצור איתה שיר". הווידאו קליפ הנלווה שצולם לשיר בוים על ידי אנה סטינג והועלה לערוץ היוטיוב של דיפלו בשידור חי ב-22 בינואר 2021, בסמוך לצאתו של הסינגל עצמו. מידע על הסינגל "New Love" באתר מיוזיק בריינז מילות השיר "New Love" באתר Genius סרטון השיר "New Love" באתר יוטיוב אלי גולדינג, דיפלו, מארק רונסון, סטיב מק, מקסים פיקארד וקלמנט פיקארד אלכס מטריק, האחים פיקארד, ריטון, סילק סיטי Mark Ronson and Diplo’s Silk City returns with Ellie Goulding-featuring ‘New Love’, nme, ‏2021-01-22 Diplo, Mark Ronson’s Silk City Drop ‘New Love’ Video With Ellie Goulding, Rolling Stone, ‏2021-01-21 (באנגלית) Ellie Goulding Reigns Over the Self Love Club in Silk City's 'New Love' Video, Billboard, ‏2021-01-21 New Love Silk City & Ellie Goulding (באנגלית), נבדק ב-2021-01-21 Silk City's 'New Love' Feat. Ellie Goulding: Watch, billboard, ‏2021-01-21 (באנגלית) Silk City - New Love (feat. Ellie Goulding) (Official Music Video), סרטון באתר יוטיוב (אורך: 3:28) Silk City Drops New Single, ‘New Love’ Ft. Ellie Goulding, siachenstudios, ‏2021-01-21 (באנגלית) New Love (feat. Diplo & Mark Ronson) - Single by Silk City, Ellie Gouldin (באנגלית אמריקאית), נבדק ב-2020-01-21 Radio 1 Playlist (באנגלית אמריקאית), נבדק ב-2020-02-12
דואה (פירושונים)

האם התכוונתם ל... דואה – אדם או בעל חיים העוסק בדאייה דואה – (Douai), עיר בצפון צרפת דואה (נהר) – (Doué River), נהר בסנגל ג'וליו דואה – גנרל איטלקי, מהוגי רעיון הכוח האווירי דקה (מטבל) – תערובת תבלינים מצרית, קרויה גם דוֹאָה
ג'ון הרלן קים

ג'ון הרלן קים (באנגלית: John Harlan Kim; נולד ב-10 בינואר 1993) הוא שחקן קולנוע וטלוויזיה אוסטרלי. קים נולד במלבורן אוסטרליה להורים מהגרים מקוריאה הדרומית. בתיכון שיחק כדורסל ואז החל להתעניין במשחק. האודישן הראשון של קים היה מול טום הנקס וסטיבן שפילברג לתפקיד בסדרת הטלוויזיה הפסיפיק, שם קיבל את תפקידו של חייל יפני בן 14 בפרק "אוקינאווה". לאחר מכן בילה קים שנתיים בסיום בית הספר התיכון ושיחק בתפקיד דייל "מכא" מקגרגור, דמות חוזרת באופרת הסבון האוסטרלית "שכנים שכנים". בשנת 2014 לוהק קים לתפקיד ראשי בסדרת הטלוויזיה ההרפתקנית "שומרי האוצרות" בתפקיד אזיקיאל ג'ונס, גנב ו"אמן טכנולוגיות וחובב פשעים קלאסיים, שנהנה לשחק את איש העולם הגדול של המסתורין", תפקיד שהוא מילא במשך ארבע עונות. בשנת 2019 לוהק לתפקיד "גרג לי", סטודנט מבריק לרפואה, בסדרת הטלוויזיה "פנדורה". בשנת 2021 לוהק לתפקיד בסרט "לבבות הארגמן". ב-2023 החל לשחק בסדרה הדבר האחרון שהוא אמר לי בכיכובה של ג'ניפר גארנר. מדיה וקבצים בנושא ג'ון הרלן קים בוויקישיתוף ג'ון הרלן קים, ברשת החברתית פייסבוק ג'ון הרלן קים, ברשת החברתית אקס (טוויטר) ג'ון הרלן קים, ברשת החברתית אינסטגרם ג'ון הרלן קים, במסד הנתונים הקולנועיים IMDb (באנגלית) ג'ון הרלן קים, באתר Rotten Tomatoes (באנגלית) "Turn Broadcasting Press Release". pressroom.turner.com. אורכב מ-המקור ב-9 בינואר 2015. נבדק ב-9 בינואר 2015. {{cite web}}: (עזרה) "Ent. Drive-Thru". entertainmentdrivethru.com. אורכב מ-המקור ב-9 בינואר 2015. נבדק ב-9 בינואר 2015. {{cite web}}: (עזרה) Nellie Andreeva (10 באפריל 2014). "TNT Greenlights 'The Librarian' Offshoot Series Starring Rebecca Romijn; Noah Wyle Closes Deal To EP, Recur As Flynn Carsen". Deadline Hollywood. נבדק ב-28 בספטמבר 2019. {{cite web}}: (עזרה) Nellie Andreeva (6 במאי 2019). "'Pandora': Priscilla Quintana To Headline The CW Summer Sci-Fi Action Series; Full Cast Set". Deadline Hollywood. נבדק ב-28 בספטמבר 2019. {{cite web}}: (עזרה) Matt Grobar, Deadline, Deadline, ‏2 באוגוסט 2021 Kroll, Justin (31 באוקטובר 2019). "Denzel Washington's 'Little Things' Casts John Harlan Kim (EXCLUSIVE)". Variety. נבדק ב-31 באוקטובר 2019. {{cite web}}: (עזרה) https://tvline.com/2020/08/27/911-season-4-cast-john-harlan-kim-series-regular-albert/
עטלף צוף צינורי

עטלף צוף צינורי (שם מדעי: Anoura fistulata) הוא מין של עטלף חרקים ממשפחת הזיזפיים, החי בטבע באקוודור. הוא התגלה למדע ב-2005 והוא שייך לסוג Anoura. הוא בעל לשון ארוכה ביותר העוזרת לו להגיע לצוף פרחים נדירים במרומי האנדים. עטלף זה הוא בעל הלשון הארוכה ביותר של יונק ביחס לבעליה, כשהיא מגיעה בפריסתה לאורך 8.5 ס"מ והיא תופסת 150% מאורך העטלף. המבנה שלה מזכיר את הלשון והלוע המפותלת של הפנגולניים או של דוב נמלים גדול, עם מבנה לוע צינורית הנעה מקנה הנשימה עד בית החזה, אם כי הלסת עצמה קצרה והלשון מגולגלת בתוכה רוב הזמן. הדבר נותן לעטלף כוח יניקה ושאיבה חזק מאוד, בו הוא משתמש כדי לשלוף את הצוף מפרחים כמו Centropogon nigricans וגם מאבקה ומחרקים שהוא מוצא. עטלף זה נודע רק מכמה הרים מיוערים באקוודור ולא ידוע מה מצב אוכלוסייתו הכללית. מדיה וקבצים בנושא עטלף צוף צינורי בוויקישיתוף עטלף צוף צינורי, באתר ITIS (באנגלית) עטלף צוף צינורי, באתר NCBI (באנגלית) עטלף צוף צינורי, באתר האנציקלופדיה של החיים (באנגלית) עטלף צוף צינורי, באתר GBIF (באנגלית) עטלף צוף צינורי באתר הרשימה האדומה של IUCN
אלכסנדרו דימיטריה גיקה

אלכסנדרו דימיטריה גיקה (ברומנית: Alexandru Dimitrie Ghica;‏ 1 במאי 1795 - ינואר 1862) היה השליט התקנוני הראשון של נסיכות ולאכיה בין אפריל 1834 ובין אוקטובר 1842 ומאוחר יותר קאימקאם בין 4 ביולי 1856 ובין אוקטובר 1858. גיקה נולד מנישואיו השלישיים של אביו, דימיטריה אלכסנדרו גיקה, באן גדול. מינויו כשליט ולאכיה עקף את הכללים, שחייבו כינוס בחירות מיוחד ונעשה בהסכמה בין האימפריה הרוסית והאימפריה העות'מאנית. גיקה היה מחויב לשלוט על פי וברוח התקנון האורגני. כדי לשלוט על המצב האימפריה הרוסית הקיפה אותו בסוכניה, רוסים ויוונים ובמיוחד פיקח עליו הקונסול הרוסי פטרו ריקמאן, שהתערב בכל ענייני הארץ והפך למין מתווך בין השליט ובין יתר המנהל. הבחישות של הקונסול עוררו אופוזיציה לאומית וגררו את השליט לשגיאות. גיקה גם מינה שניים מאחיו, מיחאלקה וקוסטקה, הראשון במשרד הפנים והשני במשטרה - האחים נחשבו לבלתי מתאימים ואפילו בעלי כוונות רעות. מדיה וקבצים בנושא אלכסנדרו דימיטריה גיקה בוויקישיתוף
אולספלו

אולספלו (בהונגרית: Olaszfalu) הוא כפר במחוז וספרם שבמרכז הונגריה. כמו יישובים רבים באירופה גם באולספלו מספר התושבים נמצא בירידה. כך, בשנת 1990 היה מספר התושבים 1,126 ובשנת 2020 רק 1,048 תושבים. במהלך מלחמת העולם השנייה בוצע בתושבי הכפר טבח בו נהרגו 32 תושבים. בשנת 1984 אוחד הכפר עם זירץ ובשנת 1993 קיבל מחדש את עצמאותו. באולספלו חיו יהודים בתקופות זמן שונות. ישנו תיעוד של יהודי יליד הכפר שנרצח בשואה. חסידת אומות העולם אטלקה קונטיץ' Etelka Kuntich הייתה הגננת הראשונה של אולספלו ואף קיבלה לאחר המלחמה תואר אזרחית כבוד של הכפר. מדיה וקבצים בנושא אולספלו בוויקישיתוף אתר האינטרנט הרשמי של אולספלו (בהונגרית) נתוני הכפר באתר הלמ"ס ההונגרי תיעוד יהודי מאולספלו שנרצח בשואה באתר יד ושם מפקדי האוכלוסין של יהודי הונגריה, 1993 דף חסידת אומות העולם של אטלקה קונטיץ', באתר יד ושם (באנגלית)
יחסי אוזבקיסטן–מצרים

יחסי אוזבקיסטן–מצרים הם היחסים הדיפלומטיים שבין אוזבקיסטן ומצרים. שתי המדינות כוננו יחסים דיפלומטיים ב-23 בינואר 1992. במהלך ביקור המשלחת המצרית הרשמית באוזבקיסטן בינואר 1992 וביקורו של נשיא אוזבקיסטן אסלאם קרימוב במצרים בדצמבר 1992, אושרו המטרות להעמקת והרחבת שיתוף הפעולה בין שתי המדינות בתחומים שונים. עד שנת 2000 נחתמו 10 הסכמים דו צדדיים בין שתי המדינות: יסודות היחסים ושיתופי הפעולה בין אוזבקיסטן ומצרים, קידום השקעות והגנה הדדית, שיתוף פעולה כלכלי, מדעי וטכני, שיתוף פעולה בתחום התעופה והתחבורה האווירית, שיתוף פעולה בין מכון טשקנט למדעי המזרח לבין אוניברסיטת אל-אזהר במצרים במדע ותרבות, והחשובים ביותר הם הסכמים בנושא שיתוף פעולה וייעוץ בין משרדי החוץ של מצרים ואוזבקיסטן. OʻzME. Birinchi jild. Toshkent, 2000-yil ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אוזבקיסטן–אלג'יריה

יחסי אוזבקיסטן–אלג'יריה הם היחסים הדיפלומטיים שבין אוזבקיסטן ואלג'יריה. שיתוף פעולה כלכלי וסחר בין שתי המדינות רק התחילו להתבסס. מחזור המסחר בין שתי המדינות בשנת 2000 הסתכם ב-1.3 אלף דולר אמריקאי. ברפובליקה של אוזבקיסטן הוקמו שני ארגונים עם משקיעים אלג'יריים. בנוסף ל"מסמך על שיתוף פעולה בחקלאות" שנחתם בין הרפובליקה של אוזבקיסטן ואלג'יריה, מכינים הסכמים בנושא סחר ושיתוף פעולה כלכלי, הגנה הדדית ועידוד השקעות, הימנעות ממיסוי כפול, שיתוף פעולה וסיוע הדדי בענייני מכס. OʻzME. Birinchi jild. Toshkent, 2000-yil ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
פוקר קהילתי

פוקר קהילתי (באנגלית: Community card poker) הוא תת-משפחה של סגנונות פוקר, בהם היד של השחקן מורכבת מקלפים קהילתיים, שחשופים בפני כולם, וקלפים מוסתרים אשר רק השחקן רואה. המשחקים הנפוצים בתת-משפחה זו הם טקסס הולדם ואומהה הולדם. המשחקים משוחקים לרוב עם חבילת קלפים סטנדרטית של 52 קלפים, אך קיימים גם משחקים המשתמשים בחלק מהקלפים בלבד. מספר הקלפים הקהילתיים והמוסתרים משתנה בין משחקים. קלפי קהילה – קלפים החשופים לכלל השחקנים, אשר נפתחים בשלבים שונים בהתאם לווריאציית המשחק המשוחק. קלפי השחקן – קלפים המוסתרים בפני כלל השחקנים, וכל שחקן רשאי לצפות בקלפיו בלבד. לרוב מחולקים בתחילת המשחק, לפני חלוקת קלפי הקהילה. כל שחקן מרכיב את ידו בעזרת קלפי הקהילה וקלפיו המוסתרים. מספר הקלפים בהם ניתן להשתמש משתנה בין וריאציות. בתחילת המשחק מחולקים לכל שחקן מספר קלפים מוסתרים (Hole cards) אשר הם קלפי השחקן ורק לאותו השחקן ניתנת האפשרות לצפות בהם. לאחר סבב ההימורים הראשוני נפתחים שלושה קלפי קהילה (Flop) ואחריהם מתקיים סבב הימורים נוסף. בתום סבב ההימורים נפתח קלף קהילה נוסף (Turn) שאחריו מתקיים סבב הימורים נוסף. בתום סבב ההימורים נפתח קלף קהילה חמישי (River), ואחריו מתקיים סבב הימורים אחרון שבסופו נקבע המנצח. מספר סבבי המשחק וכמות הקלפים הנפתחים עשויים להשתנות בווריאציות שונות. למשל, ב-"Double Board" נפתחים מספר כפול של קלפים, ב-"No River" לא נפתח הקלף החמישי, וב-"Ocean" ישנו סבב הימורים נוסף לאחר פתיחת קלף שישי. טקסס הולדם – כל שחקן מקבל שני קלפים מוסתרים, ובמהלך המשחק נפתחים חמישה קלפי קהילה. כל שחקן מרכיב את ידו בעזרת קלפיו המוסתרים וקלפי הקהילה, כאשר השחקן יכול לבחור האם להשתמש בשלושה, ארבעה או כל חמשת קלפי הקהילה, ובהתאמה להשתמש בשניים, אחד או לא להשתמש בקלפיו המוסתרים בכלל. אומהה הולדם – כל שחקן מקבל ארבעה קלפים מוסתרים, ובמהלך המשחק נפתחים חמישה קלפי קהילה. כל שחקן מרכיב את ידו בעזרת קלפיו המוסתרים וקלפי הקהילה, כאשר השחקן חייב להשתמש בשלושה קלפי קהילה ובשניים מתוך ארבעת קלפיו. Six Plus Hold'em | How to Play, באתר PokerNews (באנגלית) How To Play | Omaha Rules, באתר אליפות העולם בפוקר
יחסי אוזבקיסטן–ברזיל

יחסי אוזבקיסטן–ברזיל הם היחסים הדיפלומטיים שבין אוזבקיסטן וברזיל. שתי המדינות כוננו יחסים דיפלומטיים ב-1993. נוצרו יחסי סחר וכלכלה בין הרפובליקה של אוזבקיסטן וברזיל והוקמה מסגרת חוקית לכך. מחזור המסחר של הרפובליקה של אוזבקיסטן עם ברזיל בשנת 1996 הסתכם ב-7.16 מיליון דולר. בסוף 1997 הסתכם מחזור הסחר ב-16.75 מיליון דולר. מתוך מחזור הסחר ב-1997 היו 93.8% היו זרעי שמן ופירות ו-6.2% היו טבק. ב-17 באוגוסט 2015 נכנס לתוקף הסכם בין ממשלת אוזבקיסטן וממשלת ברזיל בנושא שיתוף פעולה כלכלי ומסחרי. לסחר בין ברזיל לאוזבקיסטן יש פוטנציאל לצמיחה. מחזור המסחר בשנת 2012 הגיע ל 22.8 מיליון דולר. בשנת 2018 מחזור הסחר בין ברזיל לאוזבקיסטן הסתכם בכ-38.37 מיליון דולר, המהווה את המדד הגבוה בהיסטוריה, כמעט מחצית הייצוא מברזיל (38.17 מיליון דולר בארצות הברית). OʻzME. Birinchi jild. Toshkent, 2000-yil